Deși este aproape de finalul sezonului regulat, echipa de volei a SCM Zalău rămâne pe loc de play-out. Este o situație cu care suporterii nu s-au mai întâlnit, iar supărarea lor este cu atât mai mare cu cât bugetul alocat echipei este unul destinat performanței.
Deși este aproape de finalul sezonului regulat, echipa de volei a SCM Zalău rămâne pe loc de play-out. Este o situație cu care suporterii nu s-au mai întâlnit, iar supărarea lor este cu atât mai mare cu cât bugetul alocat echipei este unul destinat performanței.
Steaua București a câștigat meciul din deplasare cu SCM Zalău, cu scorul de 3-2, la seturi 22-25, 25-20, 23-25, 25-23 și 23-21, în penultima etapă a sezonului regulat al Diviziei A1 la volei masculin. Pedro Cardoso a fost cel mai bun om al Zalăului, cu 28 de puncte reușite, iar de la oaspeți, Wiese Lukasz. SCM Zalău rămâne în continuare pe loc de play-out înainte de ultima etapă, iar partida cu Arcada Galați, revenită pe primul loc în clasamentul intern, se anunță a fi una interesantă, în condiții normale.
Dinamo București s-a impus la Corona Brașov și-și consolidează poziția a patra. Corona Brașov a pierdut puțin din turație, fiind al doilea meci consecutiv pierdut de elevii lui Laurențiu Lică, care nu mai au nicio șansă să termine sezonul regulat pe primul loc, dar care au făcut o impresie extraordinară pentru acest campionat intern, fiind o echipă nou promovată în Divizia A1. A fost un debut cu victorie pentru noul tehnician al celor de la Dinamo București, Bogdan Kotnik. Dinamo București își ia practic revanșa după înfrângerea suferită în tur și își ia punctele înapoi.
Bucureștenii și-au securizat astfel locul 4 în sezonul regulat. Cele mai multe puncte în echipa oaspeților au fost reușite de Sergio Felix Junior, cu 20 de puncte, și Allan Verissimo, cu 12 puncte. De la gazde, principalul realizator a fost Augusto Colito. Scorul final a fost 3-1 pentru Dinamo București, iar pe seturi, 25-17, 15-25, 25-21 și 27-25. Dinamo a fost superioară la serviciu și la blocaj, în timp ce echipa brașoveană a greșit deseori la aceste capitole, ceea ce a făcut diferența.
Rapidiștii au câștigat fără emoții cu CSM Constanța, iar SCM U Craiova s-a impus la Dej, 3-1, revenind de la 0-1 la seturi. Echipa antrenată de Cristian Imhoff și Răzvan Parpală a cedat cu scorul de 0-3, pe seturi 29-31, 16-25, 21-25, după o oră și 24 de minute de joc.
Echipa masculină de volei SCMU Craiova a câștigat cu scorul de 3-1, la seturi 16-25, 25-7, 25-14 și 25-19, meciul disputat în deplasare, la Dej, cu Unirea, din cadrul etapei cu numărul 21 din Divizia A1.
Arcada Galați a câștigat clar la Timișoara și a profitat de înfrângerea suferită pe teren propriu de Corona Brașov. Astfel, campioana României trece pe primul loc și are și un meci mai puțin disputant, cu SCM Zalău. A fost o etapă extrem de favorabilă gălățenilor, care au profitat de pasul greșit al celor de la Corona Brașov, iar cu punctele câștigate la Timișoara au urcat pe primul loc. După o îndelungată perioadă în care au trebuit să se mulțumească cu poziția secundă în clasamentul actualei ediții, campioana ultimelor cinci sezoane a revenit în fotoliul de lider. Scorul a fost, conform așteptărilor, 3-0 pentru gălățeni, la seturi 25-16, 25-14 și 26-24. Un joc controlat cu autoritate, deși o parte dintre jucători au fost menajați.
Știința Explorări Baia Mare s-a impus clar, cu scorul de 3-0, la seturi 25-15, 26-24 și 25-13, în fața Universității Cluj, în ultimul meci pe teren propriu din sezonul regulat.